Здравейте,  

Следния казус имам. Гори-19 декара, наследодателят умира 1959г. Има 3 деца, съответно сега има пак 3ма наследници, но доброволна делба няма да се случи. Съответно ще е необходимо да преминем на съдебна делба, а единият наследник живее в чужбина.  

 Имаме скица-проект за разделение на имотите на 3, като тази скица-проект е от 2011г. (каква е валидността на тази скица и да се презавери сега може ли, или вече няма възможност да се презавери). Но наследниците, които са били 2011г., са починали и сега са техните наследници. Какво е необходимо в момента: 1.Актуално удостоверение за наследници, 2. Нови скици-проекти или старите да се презаверят? 3. Нот.акт за горите нямаме, как да го издирим? Какви още документи трябват.  

Какво става, ако единият сънаследник не може да бъде призован (в чужбина е), или това няма да повлияе на самия процес?  

Благодаря предварително.




Съдебна делба
=============

 

Здравейте,


необходимо е да се снабдите с актуално удостоверение за наследници – срокът на валидност е 6 месеца, както и с актуална скица. Относно документа за собственост – вероятно има Решение на ОСЗГ за възстановяване на право на собственост.  

В делбеното производство следва да участват всички съсобственици, в противен случай делбата е нищожна. Възможно е на наследника, който е в чужбина, да бъде назначен особен представител на разноски на ищеца.  

Препоръчително е исковата молба за делба да бъде съставена от адвокат, който да Ви представлява в делбеното производство. Касае се за сериозен и бавен съдебен процес, който преминава през две фази – по допускане и по извършване на делбата. 


Поздрави,  

адв. Николина Митова  

0898 303092


